Here is a page extracted from Wikipedia that may contain CSS, HTML, and a lot of unformatted text.

Title: Martes (chenero)
Content: Iste articlo ye sobre un animal mamifero carnivoro; ta atros usos, se veiga Martes (desambigación).

Martes martes
Martes foina
Martes zibellina
Martes americana
Martes flavigula
Martes gwatkinsii
Martes melampus
Martes pennati

Martes ye un chenero de mamiferos carnivoros adintro d'a familia d'os mustelidos. As fuinas son mamiferos carnivoros emparentatos con os furons, as paniquesas y as nurias. Muitas d'as especies son arboricolas, estando buenas cazaderas d'esquiruelos, muixons y animals chicotez. As fuinas son os solos mamiferos defuera d'os felidos que tienen unglas retractils.

Estudios recients sobre lo suyo DNA amostroron que lo chenero Martes ye fuertement emparentato con os cheneros Eira y Gulo d'America d'o Norte. Tamién se'n ye puesto saber que as especies Martes pennanti y Martes americana, tradicionalment claseficatas como miembros de Martes, en verdat no i habrían d'estar claseficatas pus que habrían de constituir un altro chenero propio.

Nombre popular
En cuasi tot l'aria aragonesofona d'Aragón se i reconoix as especies miembros d'iste chenero con o nombre popular de fuinas (u bella variant, como «foína» u «fuyina»), sin d'excepcions. Pareix que o termín «marta», que en altras luengas romances s'emplega ta designar a especie Martes martes, en Aragón no i conoix tanto uso (anque tamién s'ha puesto documentar) y se i gosa preferir o termino «fuina de papo amariello» u bella forma adchectivada similar cuan se i quiere fer referencia.

Especies 
Martes foina - Fuina de papo blanco (present en Aragón)
Martes martes - Fuina de papo amariello u Marta europea (present en Aragón)
Martes zibellina - Marta zibellina
Martes americana
Martes flavigula
Martes gwatkinsii
Martes melampus
Martes pennanti

Referencias

Vinclos externos 

Mustelidae
Cheneros de mamiferos